|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA****Upravni odjel za gospodarstvo, komunalne djelatnosti i poljoprivredu**  |

KLASA: 320-02/18-01/35

URBROJ: 2137/1-04/14-18-6

Koprivnica, 20. srpnja 2018.

**ŽUPANIJA: KOPRIVNIČKO-KRIŽEVAČKA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA OPĆINU GOLA**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18.) i članka 10. Odluke o upravnim tijelima Koprivničko-križevačke županije („Službeni glasnik Koprivničko-križevačke županije“ broj 7/15., 12/15., 2/16., 4/16. - pročišćeni tekst i 19/17.), Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 24. srpnja 2018. godine, donio je

**Program raspolaganja poljoprivrednim zemljištem u vlasništvu**

**Republike Hrvatske za Općinu Gola**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području općine Gola, iznosi: **27,2558 ha** i to u katastarskim općinama Gola, Ždala, Gotalovo i Novačka.
2. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA** **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
| **1.** | **zakup** | **3** | **6,0308** |
| **2.** | **privremeno korištenje** | **2** | **11,411** |
| **3.** | **prodaja (neotplaćeno)** | **0** | **-** |

1. Sumarni pregled površina poljoprivrednog zemljišta u vlasništvu države prema oblicima raspolaganja:

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina****u ha** | **NAPOMENA****(minirano, višegodišnji nasadi i sustavi odvodnje i navodnjavanja)** |
| površine određene za **povrat** | 0 | **-** |
| površine određene za **prodaju**- jednokratno, maksimalno do 25% | 1,4249 |  |
| površine određene za **zakup** | 25,8309 |  |
| površine određene za **zakup za ribnjake** | 0 |  |
| površine određene za **zakup zajedničkih pašnjaka** | 0 | **-** |
| površine određene za **ostale namjene** - jednokratno, maksimalno do 5% | 0 | **-** |

**MAKSIMALNA POVRŠINA ZA ZAKUP** iznosi: **4,6044** ha

Tablica Prikaz raspolaganja po katastarskim česticama i oblicima raspolaganja je u prilogu u Excelu.

**NAPOMENA/OBRAZLOŽENJE UZ PROGRAM RASPOLAGANJA:**

|  |
| --- |
| Zakonom o poljoprivrednom zemljištu (Narodne novine br. 20/2018, u daljnjem tekstu Zakon) člankom 29. propisano je da se s poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Dana 28. lipnja 2018. Općinsko vijeće Općine Gola donijelo je Program (Klasa: 320-02/18-01/02, Urbroj: 2137/06-18-1), no kako je postupljeno nakon proteka zakonskog roka, 11. lipnja, Općina Gola dana 12. lipnja 2018. godine dostavlja Koprivničko-križevačkoj županiji, Upravnom odjelu za gospodarstvo i komunalne djelatnosti Program sa prilozima na donošenje, sukladno članku 101. stavku 5. Zakona.Dokumentacija potrebnu za donošenje Programa propisana je Pravilnikom o dokumentaciji za donošenje Programa raspolaganja poljoprivrednim zemljištem u vlasništvu RH (Narodne novine br. 27/2018).Raspolaganje poljoprivrednim zemljištem u vlasništvu države u smislu ovog Zakona predstavlja zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti. Glavni ciljevi koji se žele postići donošenjem Programa za područje Općine Gola su:- efikasnije raspolaganje poljoprivrednim zemljištem,- okrupnjavanje zemljišta i stavljanje u funkciju zapuštenog poljoprivrednog zemljišta,- povećanje proizvodne funkcionalnosti poljoprivrednog zemljišta,- usklađenje stanja u katastru sa stanjem u zemljišnim knjigama.**Dosadašnje raspolaganje poljoprivrednim zemljištem na području Općine Gola**Poljoprivrednim zemljištem u vlasništvu RH na području Općine Gola raspolaže se temeljem slijedećih oblika raspolaganja: Na području Općine Gola do sad je sklopljeno 5 ugovora od kojih 3 o zakupu i 2 o privremenom korištenju. Jedan od dva ugovora o privremenom korištenju je istekao i otplaćen je.Drugi ugovor o privremenom korištenju (k.č.br. 1490, pašnjak, površine 0,7294ha) sklopljen je 20.9.2016. na 5 godina i vrijedi do 20.9.2021. godine. Od ukupno 3 ugovora o zakupu svi su istekli i nisu isplaćeni u cijelosti. 1. Ugovor o zakupu (za čestice: č.k.br. 662/2, 662/3, 662/4, 662/19 i 662/25 sve oranice VI klase ukupne površine 19426m² i č.k.br. 662/30, 662/31 i 662/32 šikare, ukupne površine 1641m²).

 1. Ugovor o zakupu (za čestice: č.k.br. 662/1 i 661/25 oranice VI klase ukupne površine 12455m², č.k.br. 661/2 šikara površine 2050m² i 661/24 livada IV klase površine 612m²).

 1. Ugovor o zakupu (za čestice: č.k.br. 661/5 livada IV klase površine 19980m², č.k.br. 661/10, 661/15 i 661/12 šikara ukupne površine 1829m² i č.k.br. 661/13 oranica VI klase površine 2315m²).

Nakon donošenja ovog programa poduzeti će se pravne radnje radi reguliranja dužničko vjerovničkih odnosa po ugovorima. **Raspolaganje poljoprivrednim zemljištem prema predloženom Programu**Prema službeno dostavljenim podacima Državne geodetske uprave, ukupna površina poljoprivrednog zemljišta u vlasništvu/suvlasništvu Republike Hrvatske na području Općine Gola, iznosi 27.2558 ha.Za poljoprivredno zemljište na području Općine Gola karakteristično je da prevladavaju male parcele te nesređeno zemljišnoknjižno stanje.Najviše poljoprivrednog zemljišta u vlasništvu RH nalazi se na području katastarske općine Gola (20 ha). Općina Gola je većinu slobodnih površina državnog poljoprivrednog zemljišta odredila za zakup - 25,8309 ha, a preostali dio 1,4249 ha predviđen je za prodaju. Od toga, što se prodaje zemljišta tiče, napominjemo da se 3 od ukupno 4 čestice (2173/32, 2173/49 i 2173/50) oranice predviđene za prodaju, nalaze u k.o. Ždala, ali na području Općine Molve. Prilikom davanja u zakup državnog poljoprivrednog zemljišta poštivati će se odredbe čl. 36. Zakona i odluke Općine o maksimalnoj površini koja se može dati u zakup pojedinoj pravnoj ili fizičkoj osobi na području Općine Gola koja je sastavni dio ovog Programa. Predviđena maksimalna površina za zakup iznosi 4,6044 ha, što odgovara iznosu najveće površine kat. čest. 1071/12 upisane u k.o. Gola. Ukupna površina poljoprivrednog zemljišta u vlasništvu Republike Hrvatske predviđena za raspolaganje iznosi 25,8309 ha. Istočni dijelovi Općine Gola, u površini od cca 726,9235 ha, nalaze se unutar ekološke mreže (Natura 2000.) i to područje očuvanja značajno za vrste i stanišne tipove i područje očuvanja značajno za ptice na području „Gornji tok Drave“ (od Donje Dubrave do Terezinog polja). Nakon prihvaćanja Programa raspolaganja poljoprivrednim zemljištem u vlasništvu Republike Hrvatske, Program će se dati na ocjenu utjecaja na ekološku mrežu. Uvidom u Plan navodnjavanja Koprivničko-križevačke županije („Službeni glasnik Koprivničko-križevačke županije „broj 5/08) utvrđeno je da nije izgrađena ni planirana izgradnja sustava javnog navodnjavanja niti podzemne odvodnje. Upravni odjel za prostorno uređenje, gradnju, zaštitu okoliša i zaštitu prirode (KLASA:350-01/18-03/62, URBROJ: 2137/1-05/01-18-2 od 4. lipnja 2018.) u svom očitovanju navode da površinske vode (bez akumulacija) ovise o minimalnim dnevnim protocima. Kroz Općinu Gola prolazi rijeka Drava čije raspoložive količine vode bi bile dovoljne za navodnjavanje cca 70,000 ha na području Općine Gola. Obzirom na navedeno, nije isključena mogućnost navodnjavanja iz rijeke Drave ukoliko će se u budućnosti ispuniti svi potrebni uvjeti (ekonomska opravdanost projekta, interes korisnika, izvršenje odgovarajućih pripremnih radnji itd.).Ured državne uprave u Koprivničko-križevačkoj županiji, služba za gospodarstvo i imovinsko-pravne poslove (KLASA: 943-01/18-01/28, URBROJ: 2137-02-18-2 od 15. svibnja 2018.g.) očitovao se da nema podnesenih, a neriješenih predmeta za dodjelu zamjenskog poljoprivrednog zemljišta u vlasništvu Republike Hrvatske na području Općine Gola te stoga nije potrebno odrediti površine za povrat. Na području Općine Gola ne postoje površine poljoprivrednog zemljišta u vlasništvu Republike Hrvatske određene za zakup za ribnjake te nisu predviđene površine poljoprivrednog zemljišta u vlasništvu Republike Hrvatske određene za zakup zajedničkih pašnjaka. Ne postoje površine poljoprivrednog zemljišta u vlasništvu Republike Hrvatske određene za ostale nepoljoprivredne namjene i Općina Gola ne nalazi se u minsko sumnjivim područjima.**PRILOZI:** I. Dokumentacija sukladno Pravilniku o dokumentaciji potrebnoj za donošenje Programa raspolaganja poljoprivrednim zemljištem u vlasništvu RH (NN 27/2018) – Kopije katastarskog plana– Zemljišnoknjižni izvadci, Posjedovni listovi, – Uvjerenje Upravnog tijela županije, nadležnog za prostorno uređenje nalaze li se predmetne čestice izvan granica građevinskog područja, – Očitovanje Ureda državne uprave u županiji o podnesenim zahtjevima za povrat oduzete imovine, – Uvjerenje Hrvatskih šuma d.o.o., – Očitovanje Hrvatskih voda, – Uvjerenje Upravnog tijela županije, odnosno Grada Zagreba, nadležnog za prostorno uređenje jesu li predmetne čestice u obuhvatu postojećeg i/ili planiranog sustava javnog navodnjavanja, – Popis miniranih područja (Općina Gola se ne nalazi na miniranom području)– posebni dio - prilog sa slikama izrađen u Općini Gola |

Program je izrađen u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Ovaj program stupa na snagu nakon dobivanja suglasnosti Ministarstva poljoprivrede i biti će objavljen u „Službenom glasniku Koprivničko-križevačke županije“.

UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU

KOPRIVNIČKO-KRIŽEVAČKE ŽUPANIJE

 **PROČELNIK:**

 **Marijan Štimac, dipl.oec.**